Վաճառական (թերթ)

«Վաճառական» առևտրական շաբաթաթերթ։ Լույս է տեսել 1866-1867 թվականներին, Թիֆլիսում։ Խմբագիր՝ Գ․ Տեր-Ալեքսանդրյանց։ Առևտուրը և արհեստները համարելով հասարակության առաջընթացի կարևոր ուղի՝ թերթը լայնորեն լուսաբանել է առևտրական աշխարհի վիճակը, ընթերցողներին ծանոթացրել առևտրական և տնտեսական գիտելիքներին, կարևորել վաճառականության և արհեստավորների գործունեության կատարելագործումը։ Այդ նպատակով պրոպագանդել է արհեստագործական և առևտրական դպրոցական համակարգ ստեղծելու անհրաժեշտությունը, կրթության ու լուսավորության զարգացումը։ 

«Վաճառական» շաբաթաթերթն անդրադարձել է նաև Անդրկովկասի բնական հարստությունների հայտնագործմանն ու շահագործմանը, երկաթուղիների շինարարությանը, ծխախոտի, մետաքսի, տորոնի արտադրության ընդլայնման, բանկերի ու առևտրական ընկերությունների հիմնադրման և երկրամասի տնտեսական զարգացման այլ հարցերի։ Լուսաբանել է բամբակի արտադրության ու վաճառքի դրվածքը Հնդկաստանում, ԱՄՆ-ում, Անգլիայում և այլ երկրներում։ 

Դեմ է արտահայտվել Անգլիայի գաղութային քաղաքականությանը։ Վիճակագրական տվյալներ է հաղորդել սևծովյան առևտրական նավատորմի ապրանքաշրջանառության, դրա տեսականության, միջազգային շուկայի գների և դրամի կուրսի վերաբերյալ։

Ծանոթագրություններ 

Ռուսական կայսրության հայկական թերթեր
Հայկական լրատվական պարբերականներ
Պարբերականներ այբբենական կարգով
Հայկական տնտեսական պարբերականներ